**(Uppskot til)\***

**Kunngerð**

**um**

**fráboðan av tøkniliga grundarlagnum o.a. fyri lívstryggingarvirksemi**

(Bekendtgørelse om anmeldelse af det tekniske grundlag m.v. for livsforsikringsvirksomhed)

Við heimild í § 14, stk. 3, § 65, stk. 7, og § 215, stk. 2 og stk. 3, í løgtingslóg nr. 55 frá 9. juni 2008 um tryggingarvirksemi, sum seinast broytt við løgtingslóg nr. 65 frá 30, apríl 2018, verður ásett:

*Anvendelsesområde*

**§ 1.** Denne bekendtgørelse finder anvendelse på livsforsikringsselskaber.

*Stk. 2.* Ved livsforsikringsselskaber forstås i denne bekendtgørelse:

1) Livsforsikringsselskaber (aktieselskaber og gensidige selskaber) med vedtægtsmæssigt hjemsted på Færøerne.

2) Tværgående pensionskasser med vedtægtsmæssigt hjemsted på Færøerne.

3) Firmapensionskasser med vedtægtsmæssigt hjemsted på Færøerne.

4) Filialer af udenlandske livsforsikringsselskaber, der er meddelt tilladelse i et land uden for Den Europæiske Union, som Fællesskabet ikke har indgået aftale med på det finansielle område.

*Indhold og form*

**§ 2.** Anmeldelse af det tekniske grundlag m.v. for livsforsikringsvirksomhed samt ændringer heri skal foretages ved at benytte det af Tryggingareftirlitið hertil udarbejdede skema, der er benævnt *”Fráboðan av tøkniliga grundarlagnum o.a.”*

*Stk. 2.* Det skal fremgå af anmeldelsen, hvilken forsikringsklasse det anmeldte vedrører.

*Stk. 3.* Anmeldelsen skal:

1) afspejle de produkter, som livsforsikringsselskabet agter at anvende, herunder beskrive eventuelle garantier nærmere,

2) have en så klar og præcis form, at den uden videre kan danne basis for en kyndig aktuars kontrolberegninger, og

3) i sin helhed være egnet til at give et fyldestgørende billede af livsforsikringsselskabets aktiviteter vedrørende forsikring og pension.

*Stk. 4.* Det skal tydeligt angives/markeres i anmeldelsen, hvilke ændringer der er foretaget i forhold til tidligere anmeldelser af det tekniske grundlag m.v. for livsforsikringsvirksomhed.

*Stk. 5.* Anmeldelsen skal indeholde en matematisk beskrivelse og gennemgang af de anmeldte forhold.

*Stk. 6.* Anmeldelsen skal indeholde en redegørelse for de juridiske og økonomiske konsekvenser for den enkelte forsikringstager og andre berettigede efter forsikringsaftalerne. Redegørelsen skal som minimum overholde kravene i § 3, stk. 1 og stk. 3-5.

*Stk. 7.* Anmeldelsen skal indeholde en redegørelse for de juridiske, økonomiske og aktuarmæssige konsekvenser for livsforsikringsselskabet. Redegørelsen skal som minimum overholde kravene i § 3, stk. 2, og stk. 6-7.  
*Stk. 8.* Livsforsikringsselskabet skal hvert år inden udgangen af juni, første gang inden udgangen af juni 2019, indsende en sammenskrivning af selskabets samlede gældende anmeldte tekniske grundlag m.v. for livsforsikringsvirksomhed til Tryggingareftirlitið. Det sammenskrevne tekniske grundlag m.v. for livsforsikringsvirksomhed skal inkludere alle anmeldelser af det tekniske grundlag m.v. for livsforsikringsvirksomhed, der i henhold til § 14, stk. 1, i ”løgtingslóg um tryggingarvirksemi” er indsendt til Tryggingareftirlitið inden udgangen af det foregående år. Det sammenskrevne tekniske grundlag m.v. for livsforsikringsvirksomhed må ikke indeholde tidligere anmeldte regler og satser, der ikke længere er gældende ved udgangen af det foregående år. Det af Tryggingareftirlitið hertil udarbejdede skema, der er benævnt *”Samanskriving av tøkniliga grundarlagnum o.a. fyri lívstryggingarvirksemi”*, skal benyttes.

*Stk. 9.* Hvis det i stk. 8 nævnte sammenskrevne tekniske grundlag m.v. for livsforsikringsvirksomhed indeholder dele, der i henhold til § 5, stk. 2, ikke er offentlig tilgængelige, kan livsforsikringsselskabet vælge at indsende et ekstra eksemplar af det sammenskrevne tekniske grundlag m.v. for livsforsikringsvirksomhed til Tryggingareftirlitið, hvor disse dele er udeladt. Det skal i så fald tydeligt fremgå af de indsendte sammenskrevne tekniske grundlag m.v. for livsforsikringsvirksomhed, hvilket af grundlagene m.v. der indeholder dele, der i henhold til § 5, stk. 2, ikke er offentlig tilgængelige.

**§ 3.** Ved anmeldelse efter § 14, stk. 1, nr. 1-5, i ”løgtingslóg um tryggingarvirksemi”, skal livsforsikringsselskabet redegøre for, at de anmeldte regler er betryggende og rimelige overfor de enkelte forsikringstagere og andre berettigede efter forsikringsaftalerne.

*Stk. 2.* Livsforsikringsselskabet skal redegøre for det datagrundlag, der ligger til grund for anmeldelsen.

*Stk. 3.* Ved anmeldelse af rente-, omkostnings- og risikosatser efter § 14, stk. 1, nr. 2 og nr. 3, i ”løgtingslóg um tryggingarvirksemi”, skal livsforsikringsselskabet:

1) for forsikringer omfattet af ”kunngerð um meginreglur fyri útrokning og býti av yvirskoti (kontributiónsmeginreglan)” for hver kontributionsgruppe yderligere redegøre for, at det anmeldte ikke fører til omfordeling af væsentlig økonomisk størrelse mellem forsikringerne ud over, hvad der følger af de risikodækninger, der indgår i forsikringerne og

2) for øvrige forsikringer med ret til bonus yderligere redegøre for, at det anmeldte ikke fører til omfordeling af væsentlig økonomisk størrelse mellem forsikringerne ud over, hvad der følger af de risikodækninger, der indgår i forsikringerne.

*Stk. 4.* Redegørelserne efter stk. 3 skal være vedlagt dokumentation baseret på livsforsikringsselskabets faktiske afkast af investeringer, faktiske omkostningsforhold og faktiske skadeserfaring.

*Stk. 5.* Ved anmeldelse af rente-, omkostnings- eller risikosatser efter § 14, stk. 1, nr. 3 i ”løgtingslóg um tryggingarvirksemi” skal livsforsikringsselskabet for hver kontributionsgruppe eller hver gruppe af forsikringer, det anmeldte vedrører, oplyse årets forventede eller faktiske rente-, omkostnings- eller risikoresultat samt redegøre for konsekvenserne for kollektivt bonuspotentiale, særlige bonushensættelser og egenkapital. Livsforsikringsselskabet skal desuden angive det forventede rente-, omkostnings- eller risikoresultat for de fem kommende år.

*Stk. 6.* Ved anmeldelse af grundlaget for beregning af livsforsikringshensættelser, jf. § 14, stk. 1, nr. 6, i ”løgtingslóg um tryggingarvirksemi”, skal livsforsikringsselskabet redegøre for, at der ved beregningen anvendes:

1) de bedst mulige skøn over de involverede forsikringsrisici, herunder invaliditetshyppighed m.v.,

2) de bedst mulige skøn over de omkostninger, som kontrakterne gennemsnitligt forventes at kunne administreres for under de vilkår, der er gældende på markedet, og

3) en diskonteringsrente, der er opgjort i overensstemmelse med de i lovgivningen fastsatte krav.

*Stk. 7.* Ved anmeldelse af risikomargen til brug for beregning af livsforsikringshensættelser, jf. § 14, stk. 1, nr. 6, i ”løgtingslóg um tryggingarvirksemi”, skal livsforsikringsselskabet redegøre for, at risikomargen svarer til det skønnede tillæg, som livsforsikringsselskabet på markedet må forventes at skulle betale til en erhverver af livsforsikringsselskabets bestand af livsforsikrings- og investeringskontrakter, for at denne vil påtage sig risikoen for udsving i størrelsen af og betalingstidspunkterne for de garanterede ydelser.

*Offentlig tilgængelighed*

**§ 4.** Anmeldelsen er offentlig tilgængelig, når den er registreret i Tryggingareftirlitið, jf. dog §§ 5 og 6.

*Stk. 2.* Det i § 2, stk. 8, nævnte sammenskrevne tekniske grundlag m.v. for livsforsikringsvirksomhed er offentlig tilgængeligt, jf. dog stk. 3.

*Stk. 3.* Hvis det i § 2, stk. 8, nævnte sammenskrevne tekniske grundlag m.v. for livsforsikringsvirksomhed indeholder dele, der i henhold til § 5, stk. 2, ikke er offentlig tilgængelige, og hvis livsforsikringsselskabet som følge heraf i overensstemmelse med § 2, stk. 9, vælger at indsende et ekstra eksemplar af det sammenskrevne tekniske grundlag m.v. for livsforsikringsvirksomhed til Tryggingareftirlitið hvor disse dele er udeladt, er det alene sidstnævnte sammenskrevne tekniske grundlag m.v. for livsforsikringsvirksomhed, der er offentlig tilgængeligt.

**§ 5.** Uanset § 2, stk. 3, kan livsforsikringsselskabet anføre de til en anmeldelse hørende forsikringstekniske beregninger og metoder, som livsforsikringsselskabet betragter som en egentlig nyskabelse i forhold til tilgængelig viden på området, og som livsforsikringsselskabet selv behandler fortroligt, i et særskilt bilag. Det af Tryggingareftirlitið hertil udarbejdede skema, der er benævnt *”Frágreiðing sambært § 5, stk. 1”*, skal benyttes.

*Stk. 2.* Tryggingareftirlitið kan træffe beslutning om, at hele bilaget eller dele af bilaget, der er benævnt *”Frágreiðing sambært § 5, stk. 1”*, ikke skal være offentligt tilgængeligt, hvis tilsynet konkret vurderer, at der er tale om en egentlig nyskabelse i forhold til tilgængelig viden på området, samt at livsforsikringsselskabet kan lide væsentlig økonomisk skade ved offentliggørelsen, eller at offentliggørelsen ville give andre livsforsikringsselskaber en uberettiget konkurrencemæssig fordel.

**§ 6.** Livsforsikringsselskabet kan anføre de dele af de i § 2, stk. 7, nævnte redegørelser, som livsforsikringsselskabet vurderer ikke er nødvendige for at kunne forstå de væsentligste elementer i forsikringen eller ikke er nødvendige for at kunne foretage kontrolberegninger i et særskilt bilag, der ikke er offentligt tilgængeligt, jf. dog stk. 2. Det af Tryggingareftirlitið hertil udarbejdede skema, der er benævnt *”Frágreiðing sambært § 6, stk. 1”*, skal benyttes. Herudover kan livsforsikringsselskabet anføre følgende i*”Frágreiðing sambært § 6, stk. 1”*:

1) Sammenskrivning af de anmeldte forhold og tidligere anmeldte forhold ud over det i § 2, stk. 3, nr. 2 nævnte.

2) Øvrige supplerende oplysninger til Tryggingareftirlitið.

*Stk. 2.* Tryggingareftirlitið kan træffe beslutning om, at hele bilaget eller dele af bilaget, der er benævnt *”Frágreiðing sambært § 6, stk. 1”*, skal være offentligt tilgængeligt, hvis tilsynet konkret vurderer, at det pågældende bilag helt eller delvist er nødvendigt for at kunne forstå de væsentligste elementer i forsikringen eller for at kunne foretage kontrolberegninger.

**§ 7.** Tryggingareftirlitið sender kopi af de registrerede anmeldelser til enhver person, der beder herom. Tryggingareftirlitið kan forlange, at den pågældende nærmere angiver den eller de anmeldelser, der ønskes kopi af.

*Stk. 2.* Hvis Tryggingareftirlitið ikke har sendt den i stk. 1 nævnte kopi til en person senest 10 dage efter, at den pågældende har bedt tilsynet herom, skal tilsynet underrette den pågældende om grunden hertil. Tryggingareftirlitið skal samtidig oplyse, hvornår den pågældende kan forvente at modtage kopien.

*Stk. 3.* Tryggingareftirlitið er berettiget til at kræve betaling for kopiering og fremsendelse af de i registreret indførte anmeldelser med tilhørende bilag. Betalingerne må ikke overstige den betaling, der er anført i ”kunngerð nr. 198 frá 15. desember 1993 um gjald fyri avrit og fotoavrit eftir lógini um innlit í fyrisitingina.”

*Bemyndigelse, underskrift og indsendelse*

**§ 8.** Det skal fremgå af livsforsikringsselskabets procedure for anmeldelse af det tekniske grundlag m.v. for livsforsikringsvirksomhed samt ændringer heri, hvilke personer livsforsikringsselskabet har bemyndiget til at underskrive anmeldelse af det tekniske grundlag m.v. for livsforsikringsvirksomhed og det i § 2, stk. 8 og 9 nævnte sammenskrevne tekniske grundlag m.v. for livsforsikringsvirksomhed.

*Stk. 2.* Anmeldelse af det tekniske grundlag m.v. for livsforsikringsvirksomhed samt ændringer heri skal indsendes til Tryggingareftirlitið i ét underskrevet eksemplar. Den underskrevne anmeldelse, inkl. den hertil hørende aktuarerklæring samt eventuelle redegørelser i henhold til § 5, stk. 1, eller § 6, stk. 1, skal enten indsendes i papirform eller elektronisk til Tryggingareftirlitið.

*Stk. 3.* Det i § 2, stk. 8 og 9, nævnte sammenskrevne tekniske grundlag m.v. for livsforsikringsvirksomhed skal indsendes elektronisk til Tryggingareftirlitið i ét underskrevet eksemplar.

*Aktuarerklæring*

**§ 9.** En anmeldelse efter § 2 skal være vedlagt en særskilt erklæring fra livsforsikringsselskabets ansvarshavende aktuar vedrørende de anmeldte forhold. Erklæringen skal indsendes til Tryggingareftirlitið i ét underskrevet eksemplar. Aktuaren skal i sin udtalelse erklære, om aktuaren er enig i, at de anmeldte forhold er i overensstemmelse med § 15, stk. 1-4, i ”løgtingslóg um tryggingarvirksemi”. Aktuaren skal endvidere erklære, om aktuaren er enig i livsforsikringsselskabets redegørelse efter § 3.

*Stk. 2.* Det af Tryggingareftirlitið udarbejdede skema, der er benævnt *”Váttan frá tryggingarfrøðingi”,* skal benyttes.

*Stk. 3.* Den i stk. 1 nævnte erklæring er ikke offentlig tilgængelig.

*Straffebestemmelser*

**§ 10.** Forsætlig eller groft uagtsom overtrædelse af § 2, § 3, § 8 og § 9, stk. 1 og 2, straffes med bøde.

*Stk. 2.* Der kan pålægges selskaber m.v. (juridiske personer) strafansvar efter reglerne i straffelovens 5. kapitel.

*Ikrafttræden*

**§ 11.** Bekendtgørelsen træder i kraft den 1. januar 2019.

*Stk. 2.* Samtidig ophæves ”kunngerð nr. 10 frá 15. desember 2008 um fráboðan av tøkniliga grundarlagnum o.a. fyri lívstryggingarvirksemi".

Tryggingareftirlitið, dd.mm.2018

Jógvan Thomsen

/Gudmundur Effersøe Nónstein